Jökulmílan fór fram síðasta laugardag á Snæfellsnesi Hin árlega Jökulmíla var haldin síðasta laugardag . Jökulmílan er lengsti einstaklingsmiðaði hjólreiðaviðburðurinn sem skipulagður er hér á landi . Það eru Hjólamenn.is sem standa fyrir keppninni þar sem leiðin er umhverfis Snæfellsnes . Ræst var klukkan 11:00 frá Grundarfirði og hjólað áleiðis til Ólafsvíkur og fyrir jökul . Þaðan er farið að Vegamótum , yfir Vatnaleið og endað svo á ný á upphafsreit í Grundarfirði . Alls eru hjólaðir 160,9 km , eða 100 mílur . Jökulmíluna er því með sönnu hægt að kalla „ Aldarskeið “ eða á ensku „ Century Ride “ sem er vinsæl tegund hjólreiðaviðburða vestanhafs . 61 keppandi skráði sig til leiks í Jökulmíluna auk þess sem 35 voru skráðir í hálfa Jökulmílu . Þeir voru ræstir frá Búðum klukkan 13:00 og hjóluðu því helming leiðarinnar . Hjólreiðamennirnir fengu fínasta veður á laugardaginn þó svo að sumir hafi kvartað undan smá mótvindi á Vatnaleiðinni . Keppnin þótti takast einstaklega vel og létu hjólreiðamennirnir vel að keppninni og reiknuðu flestir með að mæta aftur að ári enda mikil náttúrufegurð sem þeir upplifa á leiðinni .